Source: http://www.europarl.europa.eu/sides/getDoc.do?type=REPORT&reference=A7-2010-0104&language=MT
Timestamp: 2017-10-18 14:43:55+00:00
Document Index: 1348880

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar kwittanza fir-rigward tal-implimentazzjoni tal-baġit taċ-Ċentru Ewropew għall-prevenzjoni u l-kontroll tal-mard għas-sena finanzjarja 2008 - A7-0104/2010
Ċiklu relatat mad-dokument : A7-0104/2010
PE 430.465v02-00 A7-0104/2010
dwar kwittanza fir-rigward tal-implimentazzjoni tal-baġit taċ-Ċentru Ewropew għall-prevenzjoni u l-kontroll tal-mard għas-sena finanzjarja 2008
dwar kwittanza fir-rigward tal-implimentazzjoni tal-baġit għaċ-Ċentru Ewropew għall-prevenzjoni u l-kontroll tal-mard għas-sena finanzjarja 2008
– wara li kkunsidra l-kontijiet annwali finali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2008,
– wara li kkunsidra r-rapport tal-Qorti tal-Awdituri dwar il-kontijiet annwali finali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2008, flimkien mat-tweġibiet taċ-Ċentru(1),
– wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej(2), u b'mod partikolari l-Artikolu185 tiegħu,
– wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta’ April 2004 li jistabbilixxi Ċentru Ewropew għall-Prevenzjoni u l-Kontroll tal-Mard(3), u b’mod partikolari l-Artikolu 23 tiegħu,
– wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002(4), u b'mod partikolari l-Artikolu 94 tiegħu,
– wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0104/2010),
1. Jagħti l-kwittanza lid-Direttur taċ-Ċentru Ewropew għall-Prevenzjoni u l-Kontroll tal-Mard fir-rigward tal-implimentazzjoni tal-baġit taċ-Ċentru għas-sena finanzjarja 2008;
3. Jagħti istruzzjonijiet lill-President tiegħu biex jgħaddi din id-Deċiżjoni u r-riżoluzzjoni li hi parti integrali minnha lid-Direttur taċ-Ċentru Ewropew għall-Prevenzjoni u l-Kontroll tal-Mard, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata fil-Ġurnal Uffiċjali tal-Unjoni Ewropea (serje L).
dwar l-għeluq tal-kontijiet taċ-Ċentru Ewropew għall-prevenzjoni u l-kontroll tal-mard għas-sena finanzjarja 2008
– wara li kkunsidra r-rapport tal-Qorti tal-Awdituri dwar il-kontijiet annwali finali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2008, flimkien mat-tweġibiet taċ-Ċentru(5),
– wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej(6), u b'mod partikolari l-Artikolu185 tiegħu,
– wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta’ April 2004 li jistabbilixxi Ċentru Ewropew għall-Prevenzjoni u l-Kontroll tal-Mard(7), u b’mod partikolari l-Artikolu 23 tiegħu,
– wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002(8), u b'mod partikolari l-Artikolu 94 tiegħu,
1. Japprova l-għeluq tal-kontijiet taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2008;
2. Jagħti istruzzjonijiet lill-President tiegħu biex jgħaddi din id-Deċiżjoni lid-Direttur taċ-Ċentru Ewropew għall-Prevenzjoni u l-Kontroll tal-Mard, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata fil-Ġurnal Uffiċjali tal-Unjoni Ewropea (serje L).
li tinkludi kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit taċ-Ċentru Ewropew għall-prevenzjoni u l-kontroll tal-mard għas-sena finanzjarja 2008
– wara li kkunsidra r-rapport tal-Qorti tal-Awdituri dwar il-kontijiet annwali finali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2008, flimkien mat-tweġibiet taċ-Ċentru(9),
– wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej(10), u b'mod partikolari l-Artikolu185 tiegħu,
– wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta’ April 2004 li jistabbilixxi Ċentru Ewropew għall-Prevenzjoni u l-Kontroll tal-Mard(11), u b’mod partikolari l-Artikolu 23 tiegħu,
– wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002(12), u b'mod partikolari l-Artikolu 94 tiegħu,
A. billi l-Qorti Ewropea tal-Awdituri tiddikjara li kisbet assigurazzjoni raġonevoli li l-kontijiet annwali għas-sena finanzjarja 2008 huma affidabbli, u li t-tranżazzjonijiet li fuqhom huma bbażati huma legali u regolari,
B. billi fit-23 ta’ April 2009 il-Parlament ta l-kwittanza lid-Direttur taċ-Ċentru Ewropew għall-Prevenzjoni u l-Kontroll tal-Mard fir-rigward tal-implimentazzjoni tal-baġit taċ-Ċentru għas-sena finanzjarja 2007(13), u fir-riżoluzzjoni tiegħu li takkumpanja d-deċiżjoni ta’ kwittanza, fost affarijiet oħra:
- innota li l-baġit taċ-Ċentru żdied minn EUR 17 100 000 fl-2006 għal EUR 28 900 000 fl-2007,
- innota li, fl-2006, ir-rata ta’ trasferiment kienet ta’ kważi 45% u li ma sar l-ebda titjib maġġuri fl-2007, meta r-rata kienet qrib it-43%, sitwazzjoni li wriet id-diffikultajiet li kellu ċ-Ċentru biex jimplimenta l-baġit tiegħu,
- innota l-osservazzjoni tal-Qorti tal-Awdituri li l-livell ta’ emendi baġitarji wera nuqqasijiet fil-monitoraġġ tal-implimentazzjoni tal-baġit,
1. Jesprimi s-sodisfazzjon tiegħu bil-ħames sena ta' suċċess tal-operat taċ-Ċentru; jinnota li l-baġit taċ-Ċentru żdied minn EUR 17 100 000 fl-2006 għal EUR 28 900 000 fl-2007 u għal EUR 40 700 000 fl-2008;
2 Għaldaqstant, jinnota li ċ-Ċentru kkonsolida l-funzjonijiet tas-saħħa pubblika tiegħu, saħħaħ il-kapaċitajiet tal-programmi tiegħu li jikkonċernaw il-mard speċifikament, kompla jiżviluppa s-sħubiji u tejjeb l-istrutturi maniġerjali tiegħu;
3. Jistieden liċ-Ċentru jistabbilixxi, fit-tabella li għandha tiġi annessa mar-rapport li jmiss lill-Qorti tal-Awdituri, tqabbil bejn l-operazzjonijiet li wettaq matul is-sena ta’ kwittanza eżaminata u dawk li wettaq waqt is-sena finanzjarja ta’ qabel, bil-għan li l-awtorità ta' kwittanza tkun tista' tevalwa aħjar il-prestazzjoni taċ-Ċentru minn sena għall-oħra;
It-trasferiment tal-approprjazzjonijiet
4. Jinnota li l-Qorti tal-Awdituri tirrimarka li madwar EUR 16 200 000 (li jirrappreżentaw 40% tal-baġit totali taċ-Ċentru) kellhom jiġu ttrasferiti għas-sena ta’ wara; jinsab imħasseb, għaldaqstant, li din is-sitwazzjoni tmur kontra l-prinċipju tal-annwalità u turi nuqqasijiet fl-ipprogrammar u fl-implimentazzjoni sussegwenti tal-baġit taċ-Ċentru;
5. Jinnota li l-kontijiet taċ-Ċentru għas-sena finanzjarja 2008 juru dħul minn interessi ta’ EUR 313 000 u li, skont ir-Regolament Finanzjarju, kellha titħallas lura lill-Kummissjoni somma ta’ EUR 307 000; jikkonkludi mill-għeluq annwali tal-kontijiet u l-ammont tal-pagamenti tal-interessi li ċ-Ċentru jżomm livelli enormement għolja ta’ riżervi ta’ flus kontanti fuq perjodi twal; jinnota li fil-31 ta' Diċembru 2008 l-ammont tar-riżervi ta' flus kontanti taċ-Ċentru kien ta' EUR 16 705 090,95; jistieden lill-Kummissjoni biex teżamina modi ta’ kif jista’ jiġi żgurat li l-prinċipju ta’ ġestjoni ta’ flus kontanti bbażata fuq il-ħtieġa, kif stipulat fl-Artikolu 15(5) tar-Regolament (KE, Euratom) Nru 2343/2002, jkun implimentat kompletament u x'tibdil irid isir fl-approċċ sabiex ir-riżervi ta' flus kontanti taċ-Ċentru jinżammu baxxi kemm jista' jkunsħiħ fuq il-bażi ta’ perjodu twil;
6. Jieħu nota tal-isforzi taċ-Ċentru biex kmieni fl-2009 jikkonkludi attivitajiet ta’ akkwist u ta’ kuntrattar mibdija fl-2008 bil-għan li jnaqqas il-livell tat-trasferiment;
Is-sede taċ-Ċentru
7. Jinsab imħasseb li sal-31 ta’ Diċembru 2008 kien għad m’hemmx ftehim bejn iċ-Ċentru u l-Gvern Svediż dwar is-sede minħabba li kien għad fadal ħafna kwistjonijiet pendenti li kellhom bżonn aktar negozjati; jiġbed l-attenzjoni għall-fatt li, fil-kwittanza tagħha għas-sena finanzjarja 2007, l-awtorità ta’ kwittanza kienet diġà qed tesprimi tħassib dwar l-osservazzjoni tal-Qorti tal-Awdituri li ċ-Ċentru kien nefaq EUR 500 000 fuq xogħolijiet ta’ tiġdid fuq il-binjiet li kien qiegħed jikri bħala s-sede tiegħu, u li, bħal fl-2006, dawn ix-xogħlijiet kienu ġew deċiżi bi ftehim dirett bejn iċ-Ċentru u s-sid tal-bini mingħajr ma ġew speċifikati n-natura tax-xogħlijiet, l-iskadenzi u l-kundizzjonijiet tal-ħlas; madankollu jilqa’ b’sodisfazzjon il-fatt li f’Marzu 2009 ġie konkluż ftehim dwar numri tal- identità personali u jappoġġa l-isforzi li jagħmel iċ-Ċentru biex isib soluzzjonijiet definittivi mal-Gvern Svediż;
8. Ifakkar lill-grupp ta’ ħidma interistituzzjonali dwar l-aġenziji deċentralizzati biex jindirizza din il-kwistjoni minn aspetti ġenerali fid-diskussjonijiet tiegħu;
9. Jenfasizza li għad hemm nuqqasijiet fl-ippjanar tal-proċeduri ta’ reklutaġġ; jinsab imħasseb, b’mod partikulari, li sal-aħħar tal-2008 kienu mtlew biss 101 post mill-130 awtorizzati;
10. Jinnota l-isforzi magħmula biex tkun implimentata l-organigramma awtorizzata ta’ 130 post tax-xogħol fl-2008; jilqa’ b’sodisfazzjon ir-reklutaġġ ta’ 54 membru tal-persunal addizzjonali (aġenti temporanji, aġenti fuq kuntratt u esperti nazzjonali ssekondati), li ġab in-numru ta’ postijiet mimlija għal 101 sa tmiem l-2008, ħaġa li se tgħin biex tkun żgurata l-operabilità taċ-Ċentru biex ikun jista’ jwettaq sal-aħħar il-kompiti assenjati lilu; jiddispjaċih għall-fatt li 16-il proċedura ta’ reklutaġġ kellha tiġi rreklamata mill-ġdid; jappoġġa l-miżuri taċ-Ċentru għat-titjib tas-sitwazzjoni; jilqa’ b’sodisfazzjon ir-reviżjoni min-naħa taċ-Ċentru tal-organizzazzjoni interna tiegħu;
11. Jiddeplora l-fatt li ċ-Ċentru ma ssodisfax b’mod komprensiv l-obbligu tiegħu li jibgħat lill-awtorità responsabbli mill-kwittanza rapport imħejji mid-Direttur tiegħu li jagħti sommarju tal-għadd ta’ verifiki interni mwettqa mill-awditur intern kif ipprovdut fl-Artikolu 72(5) tar-Regolament Finanzajraju ta’ qafas; jagħraf, madankollu, li ċ-Ċentru ta xi informazzjoni dwar is-sitt rakkomandazzjonijiet li għadhom miftuħa, li s-Servizz tal-Verifika Interna tal-Kummissjoni jqis bħala “importanti ħafna”; jinnota li dawn jaffettwaw il-kwalità tat-tmexxija (fir-rigward tal-pariri xjentifiċi, komunikazzjonijiet tas-saħħa u t-tisħiħ tal-proċedura attwali tal-evalwazzjoni urġenti tar-riskju/tat-theddid) u l-implimentazzjoni ta’ standards oħra ta’ kontroll intern (bħall-identifikazzjoni ta’ nuqqasijiet u l-istrutturar tar-Rapport ta’ Attività annwali);
12. Jirreferi, għal osservazzjonijiet oħra li huma ta' natura orizzontali u li jakkumpanjaw id-Deċiżjoni dwar il-kwittanza, għar-riżoluzzjoni tiegħu ta' xx ta' April 2010(14) dwar il-prestazzjoni, il-ġestjoni finanzjarja u l-kontroll tal-aġenziji.
dwar kwittanza fir-rigward tal-implimentazzjoni tal-baġit taċ-Ċentru Ewropew għall-prevenzjoni u l-kontroll tal-mard
1. Jesprimi s-sodisfazzjon tiegħu bil-ħames sena ta' suċċess tal-operat taċ-Ċentru Ewropew għall-Prevenzjoni u l-Kontroll tal-Mard (ECDC); jinnota li l-baġit taċ-Ċentru żdied minn EUR 27 miljun fl-2007 għal EUR 40,2 miljun fl-2008 u jenfasizza li l-eżekuzzjoni tal-baġit laħqet is-97% f’dawk li huma approprjazzjonijiet għall-impenji;
2. Jiddispjaċih madankollu li l-livell tal-eżekuzzjoni tal-ħlasijiet huwa aktar baxx minn fis-snin preċedenti, u jilħaq it-82% jew EUR 33,2 miljun; jinnota barra minn hekk li ġie trasferit miċ-Ċentru ammont ta’ EUR 16,2 miljun; ifakkar f’dan il-kuntest il-prinċipju tal-annwalità kif stabbilit fir-Regolament Finanzjarju applikabbli għall-korpi kollha tal-Komunità Ewropea;
3. Jieħu nota, għalhekk, tal-isforzi taċ-Ċentru biex kmieni fl-2009 jikkonkludi attivitajiet ta’ akkwist u ta’ kuntrattar mibdija fl-2008 bil-għan li jnaqqas il-livell tat-trasferiment;
4. Jinnota l-isforzi magħmula biex tkun implimentata l-organigramma awtorizzata ta’ 130 post tax-xogħol fl-2008; jilqa’ b’sodisfazzjon ir-reklutaġġ ta’ 54 membru tal-persunal addizzjonali (aġenti temporanji, aġenti fuq kuntratt u esperti nazzjonali ssekondati), li ġab in-numru ta’ postijiet mimlija għal 101 sa tmiem l-2008, ħaġa li se tgħin biex tkun żgurata l-operabilità taċ-Ċentru biex ikun jista’ jwettaq sal-aħħar il-kompiti assenjati lilu; jiddispjaċih għall-fatt li 16-il proċedura ta’ reklutaġġ kellha tiġi rreklamata mill-ġdid; jappoġġa l-miżuri taċ-Ċentru għat-titjib tas-sitwazzjoni; jilqa’ b’sodisfazzjon ir-reviżjoni min-naħa tal-ECDC tal-organizzazzjoni interna tagħha;
5. Iqis li l-ECDC jwettaq irwol importanti fit-tisħiħ u l-iżvilupp tas-sorveljanza Ewropea tal-mard, bil-għan li jiġu vvalutati u kkomunikati t-theddidiet attwali u li qed jitfaċċaw għas-saħħa tal-bniedem mill-mard infettiv; jenfasizza li għadd ta’ kisbiet ewlenin juru li fl-2008 l-ECDC tat prestazzjoni akbar u indirizzat b'suċċess il-ħtieġa għal rispons imsaħħaħ għat-theddida ta’ mard li jittieħed fl-Ewropa;
6. Għaldaqstant, jinnota li ċ-Ċentru kkonsolida l-funzjonijiet tas-saħħa pubblika tiegħu, saħħaħ il-kapaċitajiet tal-programmi tiegħu li jikkonċernaw il-mard speċifikament, kompla jiżviluppa s-sħubiji u tejjeb l-istrutturi maniġerjali tiegħu;
7. Jieħu nota tad-diffikultajiet li l-ECDC ffaċċat fl-2008 minħabba n-nuqqas ta’ ftehim dwar sede bejn il-gvern Svediż u ċ-Ċentru; jilqa’ b’sodisfazzjon il-fatt li f’Marzu 2009 ġie konkluż ftehim dwar numri tal-identità personali u jappoġġa l-isforzi li jagħmel iċ-Ċentru biex isib soluzzjonijiet definittivi mal-Gvern Svediż; ifakkar lill-Grupp ta’ Ħidma Interistituzzjonali dwar l-aġenziji deċentralizzati biex jindirizza din il-kwistjoni minn aspetti ġenerali fid-diskussjonijiet tiegħu;
8. Fuq il-bażi tad-data disponibbli, huwa tal-fehma li d-Direttur taċ-Ċentru Ewropew għall-Prevenzjoni u l-Kontroll tal-Mard jista’ jingħata l-kwittanza fir-rigward tal-implimentazzjoni tal-baġit tiegħu għas-sena finanzjarja 2008.
ĠU C 304, 15.12.2009, p. 112.
ĠU L 142, 30.4.2004, p. 1.
ĠU L 255, 26.9.2009, p. 133.